钦定古今图书集成/历象汇编/岁功典/第074卷 > 《汲冢周书》 > 时训解
## 钦定古今图书集成/历象汇编/岁功典/第074卷 > 《汲冢周书》 > 时训解

寒露之日，鸿雁来宾，又五日爵入大水，化为蛤。又五
日菊有黄华。鸿雁不来，小民不服。爵不入大水，失时
之极。菊无黄华，土不稼穑。霜降之日，豺乃祭兽，又五
日草木黄落，又五日蛰虫咸俯，豺不祭兽。爪牙不良，
草木不黄落，是为愆阳。蛰虫不咸俯，民多流亡。